**Negocios ProMéxico XII**

**POLITICA DE DEZVOLTARE INDUSTRIALĂ**

de ROGELIO GARZA GARZA SUB-SECRETAR PENTRU INDUSTRIE ŞI COMERŢ, SECRETARIATUL PENTRU ECONOMIE

|  |
| --- |
| *Între anii 2013 şi 2015, guvernul mexican a alocat peste 1, 1 miliarde de pesos pentru mai mult de 3.000 de proiecte de formare, transfer de tehnologie, achiziţionare de maşini, studii sectoriale şi de certificarea întreprinderilor în industria uşoară şi industria grea.* |

De la începutul administraţiei sale, Preşedintele Enrique Peńa Nieto, a stabilit calea de urmat a guvernului său în vederea construirii unui Mexic prosper, în care regiunile să se dezvolte în mod echilibrat, conform potenţialului lor, prin democratizarea societăţilor de producţie şi consolidarea competitivităţii industriilor naţionale.

Planul Naţional de Dezvoltare a fost conceput pornind de la această prioritate, iar ulterior Secretariatul pentru Economie / SE, a promovat Programul pentru Dezvoltare Inovatoare / PRODEINN.

Ambele servesc drept piatră de temelie pentru Politica de dezvoltare industrială.

Această politică oferă perspectiva unei noi abordări, care să permită confruntarea cu provocările specifice fiecărei industrii, prin strategii comune axate pe creşterea productivităţiii în sectoarele mature cum ar fi textilele, oţelul şi sectorul agro-alimentar, care reprezintă componentele principale ale industriei naţionale; consolidarea competitivităţii în sectoarele dinamice, cum ar fi industria auto şi aerospaţială, marea lor majoritate fiind integrate în lanţurile valorice globale; promovarea consolidării sectoarelor emergente, cum ar fi tehnologia informaţiei şi biotehnologia, pentru a atinge nivelurile de dezvoltare productivă şi tehnologică, ceea ce va conduce la un număr mai mare de locuri de muncă specializate şi la servicii de înaltă calitate pentru a susţine restul economiei; şi promovarea dezvoltării sectoarelor comerciale şi a serviciilor, astfel încât acestea să poată profita de oportunităţile care rezultă atât pe plan intern cât şi extern.

Interacţiunea cu camerele şi organizaţiile sectoriale a fost esenţială în acest efort de promovare a unei analize complexe privind nevoile şi provocările cu care se confruntă industria, din care am structurat patru programe care vor fi implementate transversal între sectoarele strategice ale ţării noastre:

1. Promovarea inovării pentru a creşte competitivitatea industriei şi a atrage investiţii pentru crearea de valoare adăugată;

2. Dezvoltarea furnizorilor, pentru a consolida lanţurile de aprovizionare şi a creşte conţinutul pieţei interne;

3. Dezvoltarea regională, pentru a face faţă disparităţilor prin promovarea dezvoltării economice durabile în funcţie de nevoile regiunilor; şi

4. Dezvoltarea capitalului uman, cu accent pe generarea talentelor şi conexiunea cu sectorul productiv.

În consecinţă, am integrat agende sectoriale inclusiv obiective, provocări, programe, agenţii responsabile şi rezultate aşteptate pentru fiecare industrie, pentru a ţinti cu exactitate nevoile identificate în cadrul procesului.

|  |
| --- |
| *PROSOFTşi FINNOVA au alocat aproximativ 2, 7 miliarde de pesos la peste 1700 de proiecte axate pe dezvoltarea industriei tehnologiei informaţiei.* |



Prin acestea, Sub-Secretariatul pentru Industrie şi Comerţ coordoneză grupurile de lucru cu reprezentanţii altor organisme ale SE şi ale sectorului coordonat, pentru a aplica şi a aprofunda acţiunile de realizare a misiunii noastre.

Este important de menţionat că am alocat peste 1, 1 miliarde de pesos [inclusiv plata proiectelor PROIND aprobate în 2012, cu un buget din 2013] la peste 3.000 de proiecte de formare, transfer de tehnologie, achiziţionare de maşini, studii sectoriale şi de certificare întreprinderilor în industria uşoară şi grea, prin PROIAT/Programul Suport pentru optimizarea industriei de înaltă tehnologie) şi prin PROIND/Programul pentru dezvoltarea productivităţii industriei uşoare), în vederea realizării obiectivelor politicii noastre industriale.

În scopul intensificării eforturilor noastre şi îmbunătăţirii rezultatelor în mod eficient, în 2016 vom comasa aceste instrumente, elaborând Programul pentru productivitate şi competitivitate industrială. Pe de altă parte, am menţinut un ritm alert în procesul de stimulare a tehnologiei informaţiei şi inovării, care sunt factori complementari în dezvoltarea economică a ţării, şi temelia realizării Planului Naţional de Dezvoltare.



|  |
| --- |
| *Comisia Intersectorială pentru Inovare / CCI a fost înfiinţată ca punte de legătură între sectorul de afaceri, sectorul public şi mediul academic.* |

În acest context, prin PROSOFT/ Programul pentru Dezvoltarea Industriei de Software şi FINNOVA / Fondul pentru Inovaţie Sectorială au fost alocate 2, 7 miliarde de pesos la peste 1700 de proiecte [inclusiv proiectele aprobate de PROSOFT pentru 2015] axate pe dezvoltarea industriei tehnologiei informaţiei, consolidarea ecosistemului de inovare şi dezvoltarea cercetării şi formării, printre altele.

Aceste scheme vor fi, de asemenea, reunite în anul 2016 pentru a beneficia de cunoştinţele instituţionale dobândite până în prezent prin managementul acestora, maximizând impactul asupra capacităţii de inovare a industriei naţionale.

Un alt palier al succesului în inovare l-a reprezentat, Comisia Intersectorială pentru Inovare / CII, ca platformă de legătură între sectorul de *afaceri,* sectorul *public* şi mediul *academic.* Prin cele douăsprezece grupuri de acţiune, acest comitet a aprofundat impactul resurselor şi politicilor publice axate pe crearea unui ecosistem care să permită

inovarea, prin implementarea unor acţiuni regionale la nivel productiv, educaţional şi de cercetare. Scopul nostru este de a impulsiona conectarea efectivă a centrelor de cercetare cu sectorul privat, astfel încât produsele şi serviciile viabile din punct de vedere comercial să poată ajunge pe piaţa mexicană.

Am depus, de asemenea, eforturi pentru a beneficia de Reforma Energetică adoptată de către administraţia preşedintelui Peńa Nieto. Prin aceasta, SE a obţinut împuternicirea necesară pentru a promova participarea întreprinderilor naţionale din acest sector. În acest scop am publicat metodologia de măsurare, a capacităţii naţionale de explorare şi de extracţie a hidrocarburilor şi am elaborat Registrul Naţional al Furnizorilor, permiţând conexiunea furnizării produselor şi serviciilor IMM-urilor mexicane cu cerinţele jucătorilor importanţi din acest sector.

Am stabilit, de asemenea, Consiliile Consultative pentru Promovarea Industriei Energetice şi a Hidrocarbonatelor, centre în care reprezentanţii industriei, ai mediului academic, ai administraţiiei - la nivel de stat şi federal – fac schimb de propuneri şi consolidează activitatea pentru a asigura locul pe care industria naţională îl merită, în contextul dezvoltării acestor sectoare.

Odată cu punerea în aplicare a acestor strategii am conturat politica de creare a condiţiilor pentru ca industriile mexicane să facă faţă provocărilor şi să profite de oportunităţile semnificative pe care le oferă dinamica contextului economic, la nivel mondial.

*www.cmic.org*